##  Anexa la H.C.L nr.227 /2022

## REGULAMENT

## DE REPARTIZARE, ORGANIZARE

**ŞI FUNCŢIONARE A PARCĂRILOR DE REŞEDINŢĂ DIN MUNICIPIUL VULCAN**

**(actualizat)**

Prezentul regulament reglementează modul de atribuire şi folosire a locurilor de parcare de reşedinţă din municipiul Vulcan, precum şi administrarea, exploatarea şi întreţinerea acestora de către serviciile din cadrul Primăriei Municipiului Vulcan.

Procedura de repartizare, organizare şi funcţionare a parcărilor publice de reşedinţă din municipiul Vulcan a fost elaborată conform prevederilor art. 63 alin. (4) din Ordonanța de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare, art. 108 lit. e) din Ordonanţa de Urgenţă a Guvernului nr. 57/2019, privind Codul administrativ, cu modificările ulterioare, art. 2, art. 4 și art. 65 din Legea 448/2006 privind protecţia şi promovarea drepturilor persoanele cu handicap, republicată, cu modificările şi completările ulterioare, a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare.

## Cap. I. Dispoziţii generale

**Art.1.** Prezenta procedură stabileşte repartizarea locurilor de parcare în parcările publice de reşedinţă aflate în municipiul Vulcan, precum şi modul de organizare şi exploatare a acestora, în condiţii de legalitate, eficienţă şi transparenţă.

**Art.2.** În sensul prezentei proceduri se definesc următorii termeni:

**Abonament –** modalitate prin care, în schimbul unei taxe de utilizare conform art.486 Cod Fiscal, plătite anticipat, astfel cum este aceasta stabilită anual de Consiliul Local al Municipiului VULCAN, o persoană obţine dreptul de a utiliza un loc de parcare amenajat în parcările publice de reşedinţă, pe o durată determinată de timp;

**Repartizarea locurilor de parcare** – activitate de atribuire a locurilor de parcare către solicitanţi în condiţiile prezentei proceduri.

**Autovehicul** – este vehiculul echipat cu motor în scopul deplasării pe drum.

**Parcarea publică de reşedinţă** - reprezintă acel spaţiu identificat şi destinat în mod special imobilizării voluntare a autovehiculelor, semnalizat prin indicatoare şi marcaje care îl delimitează de partea carosabilă a drumului, situat pe domeniul public sau privat al municipiului Vulcan, în vecinătatea imobilelor utilizate de proprietari/locatari; utilizarea temporară a locurilor de parcare de reşedinţă este permisă numai contra cost, percepându- se o taxă specială, aprobată prin Hotărârea Consiliului Local. Organizarea și funcţionarea acestora sunt asigurate de Serviciul Administrarea Domeniului Public şi Privat, din cadrul Direcţiei tehnice, din subordinea Primăriei municipiului Vulcan.

**Valoarea abonament** – taxa percepută pentru utilizarea temporară a locului de parcare, astfel cum este aceasta stabilită de Consiliul Local al Municipiului Vulcan sau ca urmare a repartizării locului de parcare prin strigare.

**Art.3**. Locurile de parcare din parcările publice de reşedinţă, care fac obiectul repartizării sunt cele situate la mai puţin de 50 de m de frontul imobilelor utilizate de proprietari/locatari. Distanţa de 50 m de la frontul imobilelor utilizate de proprietari/locatari poate fi depăşită în funcţie de configuraţia terenului şi necesitatea asigurării numărului locurilor de parcare, în zonă.

**Art.4.** Locurile de parcare din parcările publice de reşedinţă vor fi repartizate după amenajarea, semnalizarea orizontală şi numerotarea acestora. În vederea identificării, fiecare parcare publică de reşedinţă şi fiecare loc de parcare va avea atribuit un număr. După repartizarea locurilor de parcare, se vor monta pe fiecare zonă de parcare o plăcuță pe care se vor inscripționa toate numerele autovehiculelor repartizate în acea zona.

**Art.5.** Locul de parcare situat în parcarea de reşedinţă va avea o suprafaţă de aproximativ 12,5 mp, aproximativ 2,65-2,80 m lăţime şi 5 m lungime.

## Cap. II. Dispoziţii cu privire la abonament

**Art.6. (1).** Abonamentul pentru utilizarea temporară a locului de parcare i se va întocmi solicitantului, în cadrul Serviciului Administrarea Domeniului Public și Privat, în baza Procesului verbal de repartizare sau a Procesului verbal de repartizare cu strigare, după caz.

1. Toate abonamentele eliberate solicitanţilor se vor nota în Registrul Abonamente Parcări de Reşedinţă primind un număr unic de înregistrare.
2. Titularul abonamentului are obligaţia de a viza anual abonamentul în urma plăţii taxei de utilizare/ loc parcare cu cel mult 10 zile înainte de expirare.
3. În urma solicitării de reziliere a abonamentului pentru utilizarea temporară a locului de parcare, titularul are obligaţia de a preda înscrisul care face dovada vizării anuale. Totodată titularul abonamentului de parcare are obligaţia achitării taxei de utilizare a locului de parcare până la data rezilierii abonamentului.

**Art. 7** În cazul pierderii sau deteriorării înscrisului doveditor al abonamentului pentru utilizarea temporară a locului de parcare, titularul are obligaţia de a solicita înlocuirea acestuia. Solicitarea se depune în scris, urmând ca abonamentul sa fie eliberat în termen de 10 zile.

**Cap. III. Titularii abonamentelor**

**Art. 8.** În parcările de reşedinţă se va putea atribui câte un loc de parcare, pentru fiecare unitate locativă, prin licitaţie publică.

### Art. 9. Pot fi titularii abonamentelor pentru locuri de parcare amenajate în parcările publice de reşedinţă şi persoanele cu handicap, dacă acestea deţin în proprietate sau în folosinţă, cu orice titlu, un autovehicul.

**-** Persoanele cu handicap au prioritate la repartizarea locurilor de parcare şi sunt scutite de la plata taxei speciale pentru utilizarea locului de parcare. Locul de parcare de reşedinţă repartizat unei persoane cu handicap va fi marcat şi semnalizat cu indicatorul rutier specific în astfel de cazuri.

– Aceste dispoziții se aplică și reprezentanților legali ai persoanelor cu handicap, conform prevederilor art. 65 din Legea 448/2006.

– Durata abonamentului pentru persoanele prevăzute mai sus va coincide cu perioada de valabilitate a certificatului de încadrare în grad de handicap.

**Art.10. (1)** Nu pot participa la procedura de licitaţie persoanele fizice care nu pot dovedi domiciliul/rezidenţa şi persoanele juridice care nu pot dovedi calitatea de proprietar/posesor al unui imobil, în imobilele arondate parcării de reşedinţă respective.

1. La licitaţie vor fi admise si persoanele care deţin garaje amplasate pe domeniul public sau privat al municipiului Vulcan ori care deţin curţi sau au alte posibilităţi de parcare, doar dacă ramăn locuri disponibile dupa atribuire;
2. Deţinerea unui autovehicul înmatriculat (cu excepţia autovehiculelor cumpărate în leasing), având inspecţia tehnică periodică la zi, în proprietate sau în folosinţă, constituie condiţie obligatorie pentru a participa la procedura de licitare a locurilor de parcare din parcările de reşedinţă amenajate de Primăria Municipiului Vulcan. Subînchirierea, schimbarea locurilor de parcare intre abonati sau folosirea locurilor de parcare de către alte persoane, cu consimţământul abonaţilor este interzisă. Nerespectarea acestei prevederi conduce la retragerea unilaterală a abonamentului pe perioada derulării acestuia, cu restituirea sumelor plătite în avans, urmând ca locul de parcare devenit vacant să fie realocat în condiţiile prezentului regulament.

### Art.11.

1. În parcările de reşedinţă se vor repartiza locuri de parcare numai proprietarilor/deţinătorilor/utilizatorilor de autovehicule cu masa maximă autorizată de până la 3,5 tone, autovehicule care se încadrează în limita dimensiunilor locurilor de parcare amenajate.
2. Nu se vor repartiza locuri de parcare în parcările de reședință proprietarilor/ deţinătorilor/utilizatorilor de autovehicule cu masa mai mare de 3,5 tone, autovehicule de transport marfă sau a căror dimensiuni depășesc suprafața amenajată a locului de parcare cât și pentru remorci, rulote, rulote comerciale, remorci transport animale, platforme auto.
3. Nu se vor repartiza locuri de parcare în parcările de reședință, persoanelor care figurează cu datorii la bugetul local.
4. Pentru un autovehicul se va putea repartiza un singur loc de parcare de reședință pe raza Municipiului Vulcan.
5. Pot beneficia de un loc de parcare de reședință doar autovehiculele înmatriculate în România cu inspecția tehnică la zi la data solicitării/reinnoirii.
6. Atribuirea abonamentelor de parcare de reşedinţă locatarilor solicitanţi se va face în următoarea ordine de prioritate:
* persoanelor cu handicap;
* persoane care deţin contracte de închiriere valabile (au drept de preemţiune asupra locului de parcare deţinut) şi nu înregistrează debite restante la bugetul local la momentul solicitării
* persoane fizice/juridice din imobilele arondate, în ordinea solicitării;
* locatarii din imobilele apropiate care nu au primit locuri în parcarea de reşedinţă aferentă acestora.
* persoane fizice/juridice care sunt proprietarii unui garaj sau titularii unui abonament de parcare şi deţin 2 sau mai multe autovehicule, doar dacă ramăn locuri disponibile dupa atribuire;

## Cap. IV. Taxa pentru utilizarea temporară a locului de parcare

**Art.12.** Taxa de parcare/preţul de pornire a licitaţiei va fi de **180 lei/an/loc de parcare**.

**Art. 13.** Prin excepţie de la prevederile art. 12, în cazul în care pentru un loc de parcare există mai multe solicitări, acesta va fi repartizat persoanei care majorează prin strigare taxa aprobată, astfel taxa va avea valoarea menţionată în procesul verbal de repartizare prin strigare.

### Art. 14. Taxa pentru utilizarea temporară a locurilor de parcare se achită la data atribuirii abonamentului sau la data vizării anuale cu cel mult 10 zile înainte de expirare.

 Taxa pentru utilizarea temporară a locurilor de parcare, se achită de către titularul abonamentului, pentru perioada rămasă din primul an calendaristic, la data semnării abonamentului.

 **Art. 15.** Pentru locurile de parcare licitate anterior aprobarii prezentului regulament si pentru care utilizatorii au incheiate contracte de inchiriere, acestea se vor modifica din contracte de inchiriere in abonament. Contractele de inchiriere al caror pret este inferior taxei prevazute la art. 12, se vor modifica in abonament cu obligarea achitarii taxei, conform art. 12. Pentru restul contractelor de inchiriere al caror pret este mai mare decat taxa pravazuta la art. 12, se vor modifica in abonament cu obligarea achitarii taxei, care va fi egala cu pretul platit in ultimul an calendaristic.

## Cap. V. Durata abonamentului eliberat pentru utilizarea temporară a locurilor de parcare în parcările publice de reşedinţă

### Art. 16.

1. Abonamentul pentru utilizarea temporară a locului de parcare se va elibera, în baza procesului verbal de repartizare, pe o perioadă de 3 ani calendaristici**,** cu posibilitatea reînnoirii acestuia, la cererea titularului, pe o perioadă egală cu cea inițială.
2. Cererea pentru eliberarea unui nou abonament se formulează cu cel puţin 10 zile înainte de expirarea celui vechi, în caz contrar locul de parcare urmând a fi vacantat. Cererea va fi însoţită de documentele prevăzute de prezenta procedură .

**(3)**Titularul abonamentului are obligaţia vizării acestuia, anual, cu cel putin 10 zile înainte de expirare.

**(4)** Vizarea anuală se operează de către funcţionarul public din cadrul Serviciului Administrarea Domeniului Public si Privat.

**(5)** În cazul în care în termen de 30 zile de la expirarea perioadei de valabilitate a abonamentului nu s-a solicitat reînnoirea, abonamentul se anulează, iar locul de parcare vacant va fi redistribuit în ordinea cererilor.

## Cap. VI. Procedura de repartizare a locurilor de parcare din parcările publice de reşedinţă

**Art.17.** Repartizarea locurilor de parcare se realizează de către o comisie numită prin Dispoziţia Primarului Municipiului VULCAN, formată din salariaţi ai compartimentelor de resort din cadrul Primăriei Municipiului VULCAN.

### Art.18.

1. Comisia de repartizare va fi formată din 5 (cinci) membri titulari, respectiv 5 membri supleanţi.
2. Activitatea comisiei va fi coordonată de preşedinte, numit din rândul membrilor şi va avea în componenţă un secretar ales dintre membrii săi.
3. Comisia este legal constituită în prezenţa tuturor membrilor săi.

**Art.19.** Deciziile comisiei de repartizare vor fi luate cu majoritate simplă, toţi membri comisiei având drept de vot.

### Art.20. Comisia va analiza documentele depuse de fiecare solicitant şi va stabili, conform prevederilor prezentei proceduri, admiterea sau respingerea cererii de participare la repartizare, precum și modul prin care se va face repartizare, în funcţie de numărul de solicitări depuse pentru fiecare loc de parcare în parte.

 În cazul respingerii unei solicitări privind repartizarea unui loc de parcare de reşedinţă, comisia va comunica în scris solicitantului motivul respingerii, precum şi posibilităţile acestuia de a putea participa la o nouă procedura de repartizare.

**Art.21.** Comisia va întocmi un proces-verbal de repartizare pentru fiecare loc de parcare de reşedinţă conform modelului din **Anexa nr. 1 la prezenta procedură,** care va fi semnat de toţi membrii comisiei. În baza procesului-verbal de repartizare se va elibera abonamentul pentru utilizarea temporară a locului de parcare conform modelului din **Anexei nr.2 la prezenta procedură.**

**Art.22.** Repartizarea se va organiza unitar pentru fiecare loc de parcare de reşedinţă în parte. Se poate organiza, la aceeaşi dată şi oră, repartizarea mai multor locuri de parcare situate în parcările de reşedinţă din aceeaşi zonă a municipiului VULCAN.

**Art.23.** Primăria municipiului VULCAN, prin Serviciul Administrarea Domeniului Public şi Privat va asigura identificarea, amenajarea, marcarea şi numerotarea parcărilor de reşedinţă, anterior organizării procedurilor de repartizare a locurilor de parcare.

### Art.24.

1. După amenajarea parcărilor de reşedinţă, comisia de repartizare va stabili imobilele arondate acestora, perioada în care se depun solicitările pentru repartizarea locurilor de parcare şi va stabili data, ora şi locul de desfăşurare a repartizării.
2. Comisia, prin grija secretarului acesteia, va aduce la cunoştinţa persoanelor interesate, prin afişare la fiecare scară a imobilelor arondate parcărilor de reşedinţă, precum şi la Asociaţiile de Proprietari, prin publicarea unui anunţ pe site-ul Primăriei municipiului VULCAN, prin afişare la avizierul instituţiei, data, ora şi locul în care va avea loc procedura de repartizare, numărul de locuri de parcare de reşedinţă amenajate, documentele necesare pentru repartizarea locului de parcare, precum şi termenul limită până la care se vor depune cererile.

**Art.25.** Repartizarea locurilor de parcare de reședință se va realiza în doua etape distincte. În oricare din etapele de repartizare persoanele cu handicap vor avea prioritate; pentru acestea repartizarea se va face în mod direct, fără majorare prin strigare, chiar și în cazul în care există mai multe solicitări pentru locul de parcare de reședință.

***Etapa I de repartizare***

### Art.26.

1. În etapa I se va repartiza **câte un loc de parcare** pentru fiecare apartament/spațiu cu altă destinație decât cea de locuință sau mixt, situat în imobilele arondate parcării de reședință, indiferent de numărul de persoane/familii care îl ocupă sau de numărul de autoturisme deținute, în limita locurilor de parcare de reședință amenajate.
2. Solicitantul locului de parcare, persoană fizică sau juridică, va face dovada domiciliului/reşedinţei sau a deţinerii în proprietate/folosinţă cu orice titlu a unui spaţiu într- unul din imobilele arondate parcării de reşedinţă, precum şi deţinerea în proprietate/folosinţă cu orice titlu a unui autovehicul înmatriculat în România, având inspecţia tehnică periodică valabilă.

**Art.27.**

**(1)** La data, ora şi locul stabilit în anunţul publicitar, în prezenţa tuturor membrilor comisiei, precum şi a solicitanţilor, are loc procedura de repartizare, pentru fiecare loc de parcare de reşedinţă solicitat.

 **(2 )** În cazul în care pentru locul de parcare de reședință există o singură solicitare, acesta va fi repartizat direct, solicitantului care a depus cererea şi a îndeplinit condiţiile prezentei proceduri.

 **(3)** Comisia va întocmi un proces-verbal de repartizare a locului de parcare, în două exemplare, care va fi semnat de toţi membri comisiei şi de solicitant, un exemplar va rămâne la secretarul comisiei şi unul va intra în posesia solicitantului.

 **(4)** Semnarea procesului - verbal de repartizare a locului de parcare de către solicitant reprezintă asumarea prezentei proceduri cu privire la drepturi, obligaţii, precum şi la modalitatea şi termenele de plata.

### Art. 28.

1. - În cazul în care solicitantul locului de parcare refuză să semneze procesul- verbal de repartizare, locul de parcare respectiv va fi declarat liber şi va intra într-o nouă procedură de repartizare.
2. În cazul în care în parcările publice de reşedinţă mai rămân locuri de parcare libere, se va organiza o nouă sesiune de repartizare, la o dată ulterioară, care va fi adusă la cunoştinţa persoanelor interesate conform art. 27 alin. (2) din prezenta procedură.

***Etapa a doua de repartizare***

### Art.29.

1. Etapa a doua de repartizare se organizează pentru locurile de parcare rămase libere din parcările de reședință, după terminarea procedurilor de repartizare din prima etapa.

**Art.30.**

**(1)** Comisia de repartizare, prin grija secretarului acesteia, inventariază locurile rămase libere după etapa I și organizează etapa a II a de repartizare, în aceleași condiții specificate în prezenta procedură.

1. În cadrul acestei etape, au prioritate solicitanţii care deţin un autovehicul (şi care nu au putut participa la Etapa I de repartizare), în detrimentul celor care solicită atribuirea unui loc de parcare pentru cel de-al doilea autovehicul, cu respectarea prevederilor art. 27 alin. (1) din prezenta procedură.

**Art.31.** La etapa a doua de repartizare pot participa persoane fizice sau juridice, care fac dovada domiciliului/reședinței sau a deținerii în proprietate/chirie/folosință a unui spațiu în imobilele arondate parcării de reședință, precum și deținerea în proprietate/utilizare/folosință a unui autovehicul înmatriculat în România, având inspecția tehnică periodică în termenul de valabilitate.

**Art.32.** Regulile privind repartizarea locurilor de parcare de reședință vor fi aceleași ca în etapa I de repartizare, iar după terminarea repartizării comisia va inventaria locurile rămase libere, locuri de parcare care vor avea statutul de parcare publică până la ocuparea acestora.

***Etapa a treia de repartizare***

**Art.33*.*** Locurile de parcare de reședință rămase libere după etapa a doua de repartizare în toate parcările de reședință vor fi inventariate și repartizate, fără organizarea ședinței de repartizare, în ordinea cronologică a cererilor înregistrate la Primăria Municipiului VULCAN.

### Art. 34.

1. În mod excepțional, în cazul în care, oricând după finalizarea etapei a doua de repartizare, într-o baterie de parcări se eliberează unul sau mai multe locuri de parcare, și la sediul instituției au fost depuse solicitări de repartizare/amenajare a unor locuri de parcare în zonă, Comisia de repartizare poate decide organizarea unei sesiuni extraordinare de repartizare, pe care o va face cunoscută prin aplicarea prevederilor Art. 24, alin(2) din prezenta procedură. Regulile privind repartizarea locurilor de parcare de reședință vor fi aceleași ca în etapa a doua de repartizare.
2. Sunt acceptate solicitări doar din partea persoanelor fizice care nu au un abonament de parcare și îndeplinesc condițiile prevăzute la Cap. III, din prezenta procedură;

**Art.35.** În etapa a treia de repartizare solicitanții trebuie să facă dovada domiciliului/reședinței sau a deținerii în proprietate/chirie/folosință a unui spațiu în imobilele arondate parcării de reședință, precum și deținerea în proprietate/utilizare/folosință a unui autovehicul înmatriculat , având inspecția tehnică periodică în termenul de valabilitate.

**Art.36.** Dupa finalizarea proceduri de repartizare a parcărilor, solicitanţii nu pot schimba locurile de parcare solicitate iniţial cu altele.

## Cap. VII. Repartizarea locurilor de parcare de reședință cu majorarea taxei prin strigare

**Art.37.** În situația în care, la primele două sesiuni de repartizare, sau la o eventuală sesiune extraordinară de repartizare, pentru același loc de parcare de reședință se primesc două sau mai multe solicitări, repartizarea locului de parcare respectiv, se face cu majorarea taxei prin strigare.

**Art.38**. Prețul de pornire îl reprezintă valoarea abonamentului pentru utilizarea temporară a locurilor de parcare, stabilită și aprobată conform prevederilor art. 12 din prezenta procedură, iar pragul de majorare este de 10 lei.

**Art.39.** Procedura de repartizare cu majorarea taxei prin strigare se va organiza unitar, pentru fiecare loc de parcare de reședință în parte.

### Art.40.

1. Preşedintele comisiei va anunţa preţul de pornire al procedurii, precum și valoarea de 10 lei a salturilor de strigare.
2. Participanţii la procedura de repartizare a locurilor de parcare cu majorarea taxei prin strigare vor prezenta oferta de preţ prin strigări succesive, pentru un loc de parcare; trebuie să fie respectate condiţiile de salt anunţate de preşedintele comisiei. Fiecare ofertă de preț va fi consemnată în procesul verbal, prin grija secretarului comisiei. Modelul procesului verbal este prezentat în **Anexa nr. 4 la prezenta procedură.**
3. Dacă la a treia strigare a ultimei oferte nu se oferă o sumă mai mare, preşedintele comisiei anunţă repartizarea locului de parcare în favoarea participantului care a oferit ultima sumă.
4. După anunţarea de către preşedintele comisiei a câștigătorului, locul de parcare de reședință va fi repartizat acestuia, declarându-se închisă procedura, și întocmindu-se procesul-verbal în două exemplare, care se semnează de către toți membrii comisiei şi de către solicitanţii care au participat la procedură. Un exemplar din procesul-verbal va intra în posesia câștigătorului procedurii de repartizare prin strigare, în baza acestuia întocmindu- se abonamentul pentru locul de parcare.
5. Procesul-verbal împreună cu documentele care au stat la baza organizării procedurii de repartizare prin strigare a locurilor de parcare din parcarea de reşedinţă, se arhivează la Primăria municipiului VULCAN, prin grija secretarului comisiei.

**Art.41.** Procedura de repartizare prin strigare se va repeta pentru fiecare loc de parcare de reședință în parte, până la epuizarea tuturor locurilor de parcare, pentru care au fost depuse două sau mai multe solicitări.

**Art.42.** În cazul în care solicitantul locului de parcare câștigător al procedurii de repartizare prin strigare refuză să semneze procesul-verbal, locul de parcare va fi supus unei noi proceduri de repartizare, respectându-se prevederile prezentei proceduri, persoanei în cauză fiindu-i interzis să mai participe la vreo licitație pentru un loc de parcare de reședință, pe o perioadă de 12 luni de la data refuzului.

## Cap. VIII. Documente necesare pentru participarea la procedura de repartizare a locurilor în parcările publice de reşedinţă

**Art.43.** În vederea participării la procedura de repartizare a locurilor în parcările publice de reşedinţă vor depune la Centrul de Informare pentru Cetăţeni din cadrul Primăriei Municipiului VULCAN, următoarele documente:

### Persoane fizice:

cerere-tip, model prezentat în **Anexa nr. 3 la prezenta procedură vizată de Seviciul Impozite și Taxe Locale Vulcan;**

copie după actul de identitate al solicitantului;

documente privind imobilul: copie după actul de proprietate, contractul de închiriere, contract de vânzare-cumpărare, contract de utilizare/folosință;

copie după certificatul de înmatriculare al autovehiculului deţinut în proprietate sau utilizare/folosinţă, cu inspecția tehnică periodică valabilă;

copie carte de identitate autovehicul;

documente privind dreptul de utilizare/folosință a autovehiculului, contract de leasing, contract de comodat, act de donație, act de moștenire, etc., cu excepția soţului/soţiei, a rudelor de gradul I și II și afinilor de gradul I și II, după caz ;

alte documente, după caz.

### Persoane juridice:

cerere tip,model prezentat în **Anexa nr. 3 vizată de Seviciul Impozite și Taxe Locale Vulcan;**

copie a împuternicirii/delegației de reprezentare;

copie certificat de înmatriculare al societăţii;

documente privind imobilul: copie după certificat constatator punct de lucru/sediu social

copie după certificatul de înmatriculare al autovehiculului, cu inspecția tehnică periodică valabilă ;

copie carte de identitate autovehicul;

documente privind dreptul de folosinţă al autovehiculului, după caz ;

alte documente, după caz.

### Persoane cu handicap sau reprezentantii lor legali:

* persoanele încadrate cu grad de handicap au obligaţia să depună, pe lângă actele prezentate mai sus, o declaraţie pe propria răspundere că vor comunica orice actualizare a certificatului de încadrare sau orice modificare a domiciliului, precum şi o copie de pe hotărârea judecătorească de punere sub interdicţie sau de pe dispoziţia de tutelă, unde este cazul o copie după certificatul de încadrare în grad de handicap grav sau accentuat.

**Art. 44.** În cazul în care solicitantul are doar drept de folosință pentru autovehicul, și proprietarul autovehiculului este domiciliat în VULCAN, se va prezenta viza ITL și pentru proprietar. Această regulă se aplică și pentru spațiul de locuit sau cu altă destinație.

**Art.45.** Documentele prevăzute mai sus vor fi depuse până la data limită, stabilită de comisie, prin anunţul privind organizarea atribuirii locurilor în parcările publice de reşedinţă.

## Cap. IX. Întreţinerea şi exploatarea parcărilor de reşedinţă

### Art.46.

1. Identificarea, reabilitarea, marcarea, numerotarea şi semnalizarea cu indicatoare de parcare se asigură prin grija Serviciului Administrarea Domeniului Public si Privat din cadrul Primăriei municipiului VULCAN.

**Art.47.** Curăţenia/deszăpezirea în parcările de reşedinţă se asigură de către utilizatorii locurilor de parcare, iar zăpada rezultată se va depozita pe zonele verzi învecinate. Persoana fizică sau juridică, care deţine un abonament pentru un loc de parcare de reşedinţă, are obligaţia de a efectua lucrările de întreţinere şi curăţenie a acestuia, atât pe timpul verii cât și pe timpul iernii, astfel încât parcarea să se facă în condiţii normale.

**Art.48.** Obligaţia şi responsabilitatea depunerii cererii pentru reînnoirea abonamentului revine, în exclusivitate, titularului de abonament.

## CAP. X. Dispoziţii finale

**Art.49.** Primăria Municipiului VULCAN răspunde de asigurarea locului de parcare de reşedinţă atribuit, în cazul ocupării abuzive a acestuia de către alte persoane, prin Direcția Poliție Locală a Municipiului VULCAN.

**Art.50.** Persoana fizică sau juridică, care deţine un abonament pentru un loc de parcare de reşedinţă, are obligaţia de a efectua lucrările de întreţinere şi curăţenie a acestuia, atât pe timpul verii cât și pe timpul iernii, astfel încât parcarea să se facă în condiţii normale.

**Art.51.** Odată cu intrarea în vigoare a prezentei proceduri, contractele de închiriere existente, ce au ca obiect locuri de parcare de reşedinţă şi care încetează de drept nu vor mai fi prelungite. Titularii acestor contracte vor deveni titularii abonamentelor ce au ca obiect locul de parcare atribuit anterior în baza documentelor solicitate prin prezenta procedură.

**Art.52.** În cazul în care titularul abonamentului pentru parcare îşi schimbă autovehiculul pentru care a solicitat loc de parcare, acesta are obligaţia să se prezinte la sediul Primăriei Municipiului VULCAN, cu certificatul de înmatriculare a noului autovehicul, pentru a fi menţionat pe abonament.

**Art.53.** În cazul în care titularul abonamentului decedează, soţul supravieţuitor preia abonamentul pentru diferenţa de timp rămasă până la expirarea celui iniţial. În cazul existenței moştenitorilor (alţii decât soţul supravieţuitor) aceştia au obligaţia ca, în termen de 45 de zile de la constatarea decesului, să notifice Serviciului Administrarea Domeniului Public si Privat - din cadrul Primăriei Municipiului VULCAN, cu privire la persoana care preia calitatea de titular al abonamentului în situația în care acesta îndeplinește condițiile prevăzute de prezentul regulament.

**Art.54.**

1. În cazul încheierii unui contract de vânzare-cumpărare a unui imobil care are atribuit loc de parcare, cumpărătorul are întâietate asupra locului de parcare aferent. Dreptul de întâietate al cumpărătorului este garantat timp de 60 de zile de la momentul perfectării contractului de vânzare-cumpărare.

**(2)** În măsura în care noul proprietar al imobilului nu îşi manifestă în scris intenţia în vederea atribuirii înlăuntrul termenului mai sus-menţionat, locul de parcare va fi declarant vacant şi va intra în circuitul firesc de atribuire.

**Art.55.** La solicitarea Consiliului Local al Municipiului VULCAN, în caz de lucrări de utilitate publică, abonamentul poate fi retras.

**Art.56** Prezenta procedură de repartizare, organizare şi funcţionare a parcărilor de reşedinţă din municipiul VULCAN este publicată pe site-ul şi la sediul Primăriei Municipiului VULCAN şi devine opozabilă titularului de abonament semnatar al procesului verbal de repartizare, respectiv al procesului verbal de repartizare prin strigare.

**Art.56** Nu fac obiectul prezentului regulamant locurile de parcare aferente institutiilor publice (spital, scoli, cantina sociala, directie asistenta sociala, servicii de utilitate publica, primarie).

### ANEXA 1 – model proces-verbal de repartizare;

### ANEXA 2 – model abonament;

**ANEXA 3 – cerere-tip pentru repartizare loc**

### ANEXA 4 – model proces verbal de repartizare prin strigare.

### ANEXA NR. 1

**Model proces-verbal de repartizare parcare**

### PROCES VERBAL DE REPARTIZARE

 **Nr. /**

Încheiat azi , la sediul Primăriei Municipiului VULCAN, situat în B-dul Mihai Viteazu nr. 31, cu ocazia repartizării locului de parcare situat pe str. \_, parcarea nr. , din municipiul VULCAN.

Comisia de repartizare, numită prin dispoziția Primarului Municipiului VULCAN cu nr.

 / și în baza HCL nr. / \_ a Consiliului Local VULCAN, a procedat la verificarea dosarului si constatând ca exista o singură cerere pentru acest loc de parcare a hotărât repartizarea directă domnului/doamnei

### Prin semnarea prezentului proces-verbal, domnului/doamnei îi sunt opozabile prevederile Procedurii de repartizare, organizare si funcționare a parcărilor de reședință din municipiul VULCAN, cu privire la drepturi, obligaţii, termene de plată şi sancţiuni.

**Subsemnatul/a declar că mi s-au adus cunoştinţă dispozițiile Procedurii de repartizare, organizare și funcționare a parcărilor de reședință din municipiul VULCAN şi am primit un exemplar din aceasta.**

### COMISIA DE REPARTIZARE, TITULAR ABONAMENT,

Preşedinte:

Membrii:

Secretar:

### ANEXA 2- MODEL ABONAMENT FAŢA I

**R O M Â N I A P R I M Ă R I A**

**M U N I C I P I U L U I VULCAN**

**Nr. înreg.**

**ABONAMENT LOC PARCARE**

**Nume şi prenume :**

**Locaţia parcării: str.**

**Număr parcare: Număr loc:**

**Număr autoturism:**

**Valabilitate: de la........................... la..........................**

**Valoare abonament lei**

**Conducătorul instituţiei**

**Semnătură titular abonament**

|  |
| --- |
| **Viza anuală** |
| **Anul.......****Valoare taxa****.............. lei** | **Anul.......****Valoare taxa****.............. lei** | **Anul.......****Valoare taxa****.............. lei** |
| **Nr. crt.** | **Menţiuni** | **Nume şi****semnătură funcţionar** |
| 1 |  |  |
| 2 |  |  |
| 3 |  |  |
| 4 |  |  |

**ANEXA 2- MODEL ABONAMEN T FAŢA II**

### Obligaţiile titularului de abonament:

1. **Abonamentul este valabil dacă taxa de utilizare se achită integral la data atribuirii sau vizării anuale. Pentru primul an de abonament aceasta se achită integral la data semnării acestuia.**
2. **Locurile de parcare în regim de abonament anual, situate pe raza municipiului VULCAN, sunt administrate şi repartizate cu respectarea prevederilor HCL nr. .....................**
3. **În situaţia în care se constată nerespectarea condiţiilor iniţiale de repartizare a locului de parcare, abonamentul se va retrage.**
4. **Abonamentele de parcare nu sunt transmisibile.**
5. **Este interzisă subînchirierea locului de parcare.**
6. **Abonatul are obligaţia de a asigura curăţenia şi deszăpezirea locului de parcare.**
7. **La solicitarea Consiliului Local al Municipiului VULCAN, în caz de lucrări de utilitate publică abonamentul poate fi retras.**
8. **Taxa de utilizare a locului de parcare se stabileşte/modifică prin Hotărârea Consiliului Local al Municipiului VULCAN.**
9. **Abonamentele pentru persoanele deţinătoare de certificate de încadrare în grad de handicap sunt scutite de la plata taxei de utilizare.**
10. **În cazul rezilierii abonamentului titularul are obligaţia predării acestuia.**
* Prin semnarea acestui document sunteţi de acord cu prelucrarea datelor cu caracter personal, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date. Declar că am fost informat că datele cu caracter personal sunt prelucrate în scopul și pentru îndeplinirea atribuțiilor legale ale instituției și sunt de acord cu această prelucrare.

### ANEXA NR. 3 VIZAT

### ITL VULCAN

**Model cerere - tip Faţa I**

***CERERE SOLICITARE LOC DE PARCARE ÎN PARCAREA DE REȘEDINȚĂ***

**Subsemnatul (a)** , domiciliat (ă) în localitatea , strada

 , nr. \_, bl. , sc. , ap. \_, judeţul , tel. **/ sau subscrisa**

 S.R:L,CIF ,cu

sediul str. , nr. , bl.

 , sc. , et. , judeţul , reprezentată prin , în calitate de , cu domiciliul în localitatea , strada , nr, , bl. , ap, ,identificat prin B.I./C.I/C.I.P., seria \_, nr. , CNP .posesor al autoturismului cu nr. de înmatriculare:

 prin prezenta

**CERERE**

solicit repartizarea **unui loc de parcare în parcarea de reşedinţă** locul nr. situată în str. .

TEL:

DATA SEMNATURA

### Faţa II

**Actele necesare în vederea întocmirii dosarului pentru solicitare repartizare loc parcare Pentru persoane fizice**

cerere tip solicitare loc de parcare în parcările de reședință;

declaraţie pe proprie răspundere că nu este în insolvabilitate.

copie după actul de identitate al solicitantului;

copie după certificatul de înmatriculare al autovehiculului deţinut în proprietate sau folosinţă (talon), cu inspecția periodică valabilă;

copie carte de identitate autovehicul;

documente privind imobilul: copie după actul de proprietate, contractul de închiriere, contract de vânzare – cumpărare, contract de utilizare/folosință sau sentință judecătorească;

documente privind dreptul de utilizare/folosință a autovehiculului, contract de leasing, contract de comodat, act de donație, act de moștenire, etc., cu excepția soțului/soției, a rudelor de gradul I și II, după caz;

în cazul în care solicitantul are doar drept de folosință pentru autovehicul, se va prezenta viza ILT și pentru proprietar. Această regulă se aplică și pentru spațiul de locuit sau cu altă destinație.

alte documente, după caz

**Pentru persoane juridice**

cerere tip solicitare loc de parcare în parcările de reședință;

copie după actul de identitate al reprezentantului/delegatului persoanei juridice;

* copie a delegației, împuternicire de reprezentare;

copie certificat de înmatriculare al societății;

copie după certificatul de înmatriculare al autovehiculului (talonul), cu inspecție tehnică valabilă

copie carte de identitate autovehicul;

documente privind dreptul de folosință al autovehiculului, după caz;

documente privind imobilul: certificat constatator punct de lucru/sediu social;

în cazul în care solicitantul are doar drept de folosință pentru autovehicul, și proprietarul autovehiculului este domiciliat în VULCAN, se va prezenta viza ITL și pentru proprietar. Această regulă se aplică și pentru spațiul de locuit sau cu altă destinație.

alte documente, după caz

**Persoane cu handicap**

- persoanele încadrate cu grad de handicap au obligaţia să depună, pe lângă actele prezentate mai sus, o copie după certificatul de încadrare în grad de handicap, o declaraţie pe proprie răspundere că vor comunica comodantului orice actualizare a certificatului de încadrare sau orice modificare a domiciliului, precum şi o copie de pe hotărâre judecătorească de punere sub interdicţie sau de pe dispoziţia de tutelă, unde este cazul.

• Prin semnarea acestui document sunteţi de acord cu prelucrarea datelor cu caracter personal, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date. Declar că am fost informat că datele cu caracter personal sunt prelucrate în scopul și pentru îndeplinirea atribuțiilor legale ale instituției și sunt de acord cu această prelucrare.

### ANEXA NR. 4

Model proces-verbal repartizare cu strigare

### Proces verbal de repartizare cu strigare

**Încheiat astăzi, ……………………………………, orele ............**

în cadrul ședinței de repartizare cu strigare privind închirierea locului de parcare nr din parcarea

de reședință nr. ....., situată în VULCAN, strada .....................

Comisia de repartizare numită prin Dispoziția nr. / , constituită din:

### Președinte:

**Membri**:

### Secretar comisie:

Constată că au fost îndeplinite condițiile legale, precum și publicitatea aferentă repartizării cu strigare prin publicare anunț pe pagina de Internet a Primăriei municipiului VULCAN la adresa www.e-vulcan.ro, si afișate pe la sediul din Municipiul Vulca, Bvd. Mihai Viteazu, nr. 31, la data de ………..

***Președintele comisiei declară ședința deschisă și anunță numele solicitanților.***

### Pentru locul de parcare de reședință nr....., din strada......................, identificată prin schița anexată, se înscriu următoarele persoane:

Participanți prezenți la ședința de repartizare cu strigare: Semnătura

1.

2.

3.

4.

Conform H.C.L. nr. / , prețul de pornire al repartizării cu strigare pentru un loc de parcare este de ……………………………………………………………………………. lei/loc de parcare/an/persoană fizică sau persoană juridică.

***Repartizarea cu strigare este publică, deschisă, cu strigare. Pragul stabilit pentru strigare este de 10 lei.***

Solicitant……………………………oferă prețul de lei/an

Solicitant……………………………oferă prețul de lei/an

Solicitant……………………………oferă prețul de lei/an

Solicitant……………………………oferă prețul de lei/an

Solicitant……………………………oferă prețul de lei/an

Solicitant……………………………oferă prețul de lei/an

Solicitant……………………………oferă prețul de lei/an

Solicitant……………………………oferă prețul de lei/an

Deoarece la a treia strigare nu a fost oferit un preț mai mare decât al doamnei/domnului

 , comisia constată că **locul de parcare de reședință nr. .......din parcarea de reședință nr....., strada ..............**, a fost adjudecat la prețul de ……………………….lei/an de către doamna/domnul/societatea………………………….

 Prin semnarea prezentului proces-verbal, domnului/doamnei îi sunt opozabile prevederile Procedurii de repartizare, organizare și funcționare a parcărilor de reședință din municipiul VULCAN, cu privire la drepturi, obligaţii şi termene de plată şi sancţiuni.

**Subsemnatul/a declar că mi s-au adus cunoştinţă dispozițiile Procedurii de repartizare, organizare și funcționare a parcărilor de reședință din municipiului VULCAN şi am primit un exemplar din aceasta.**

Observațiile comisiei de repartizare sau ale participanților:

Termenul de contestație al ședinței de repartizare cu strigare este de două zile lucrătoare de la data licitației.

Eventualele contestații se vor depune la Serviciul Informații pentru Cetățeni și Relații Publice din cadrul Primăriei municipiului VULCAN și vor fi soluționate în termen de trei zile lucrătoare.

Prezentul proces verbal, încheiat în două exemplare, se supune la vot de către președintele comisiei și se aprobă cu votul a 5 membri din 5.

Președintele comisiei de repartizare declară strigarea închisă.

### Comisia de repartizare Semnătura

**Participanți Semnătura**

1.

2.

3.

4.

5.

***NOTĂ*:**

### În baza prezentului proces-verbal se va întocmi ofertantului câştigător abonamentul pentru locul de parcare repartizat.

**Vă veți prezenta în perioada în vederea ridicării abonamentului pentru locul de parcare de reședință adjudecat la sediul Primăriei municipiului VULCAN, Bulevardul Libertății, nr.17, etajul I, camera 46.**

### Persoană de contact: , telefon …………………….

### ……………………………………………………………………………………………………………..

Municipiul Vulcan, 24.11.2022

 PREŞEDINTE DE ŞEDINŢĂ: CONTRASEMNEAZĂ : SECRETAR GENERAL CONSILIER MICLEA ROMEO-HORAȚIU JR. ROGOBETE MIHAELA